ต้องตีความ
ตัวเลขประชากรไทยล่าสุด มีทั้งสิ้น 66.2 ล้านคน ไม่รวมประชากรแฝง คือ แรงงานต่างชาติ (พม่า เขมร ลาว) อีก 1.5 ล้านคน (ข้อมูลราชการ),แต่ความเป็นจริง มีแรงงานเพื่อนบ้านไหลบ่าเข้ามาทำมาหากินในเมืองไทยไม่ตํ่ากว่า 4 ล้านคน,ยังไม่รวม อินเดีย ปากีสถาน บังกลาเทศ อีกราว 1 ล้านคน,เท่ากับมีแรงงานต่างชาติเข้ามาขุดทองในเมืองไทยเกือบ 5 ล้านคน,แม่ลูกจันทร์ มองแง่ดีว่าแรงงานต่างด้าวไม่ได้เข้ามาแย่งอาชีพคนไทยโดยตรง แต่เข้ามารับจ้างแรงงานในงานประเภทที่คนไทยไม่อยากทำ,ทำให้ประเทศไทยไม่เกิดปัญหาขาดแคลนแรงงาน,เมื่อเรามีแรงงานต่างด้าวเข้ามาทำงานจำนวนหลายล้านคน จึงต้องกำหนดอาชีพสำหรับแรงงานต่างชาติให้ชัดเจน,ล่าสุด พล.ต.อ.อดุลย์ แสงสิงแก้ว รมว.แรงงาน ได้ประกาศปรับปรุง อาชีพสงวนเฉพาะคนไทย 28 อาชีพ ที่ห้ามเด็ดขาดไม่ให้แรงงานต่างชาติรับจ้างทำงาน,ตัวอย่างเช่นอาชีพแกะสลักไม้ ทอผ้าทอเสื่อ ทำเครื่องทอง เครื่องเงิน เครื่องถม รวมทั้งงานเจียระไนเพชรพลอย,อาชีพ ตัดผม ดัดผม เสริมสวย อาชีพมวนบุหรี่ด้วยมือ อาชีพไกด์นำเที่ยว อาชีพขับรถ ขายของหน้าร้าน เร่ขายสินค้า ฯลฯ,เพิ่มอาชีพ นวดแผนไทย เป็นอาชีพสงวนใหม่สำหรับคนไทย,สำหรับอาชีพรับจ้างขายของหน้าร้าน ยังผ่อนผันให้แรงงานต่างด้าว ช่วยขายของได้ ช่วยเสิร์ฟอาหารได้ หรือช่วยเฝ้าหน้าร้านชั่วคราว,แต่ห้ามเก็บเงินหรือทอนเงินทุกกรณี,ส่วนอาชีพเสริมสวย ผ่อนผันให้แรงงานต่างชาติทำได้แค่ปัดกวาดเช็ดถูร้าน และล้างมือล้างเท้าให้ลูกค้าเท่านั้น,ห้ามตัดผม ดัดผม สระผม ตัดเล็บ ทำเล็บทุกกรณี,แม่ลูกจันทร์ มองว่าระเบียบห้ามแรงงานต่างชาติบริการสระผม หรือตัดเล็บให้ลูกค้า ให้ทำได้แค่ ล้างมือล้างเท้าลูกค้า เท่านั้น,ฟังแล้วมันทะแม่งๆชอบกล?,นอกจากนี้มีอีก 8 อาชีพที่ให้แรงงานต่างด้าวทำได้ อย่างมีเงื่อนไข,คือทำได้เท่าที่จำเป็น,และต้องไม่กระทบโอกาสทำงานของคนไทย,เช่น อาชีพรับจ้างกสิกรรม เลี้ยงสัตว์ ป่าไม้ และประมง,แต่ยกเว้น งานที่ใช้ความชำนาญ เช่น อาชีพช่างก่ออิฐ ช่างฉาบปูน ช่างไม้ ช่างก่อสร้าง อาชีพเย็บที่นอน ผ้าห่มนวม อาชีพทำมีด ทำรองเท้า ทำหมวก และประดิษฐ์เครื่องแต่งกาย ฯลฯ,สรุปว่ามีอาชีพเดียวที่อนุญาตให้แรงงานต่างด้าวทำได้ อย่างไม่มีเงื่อนไข คืออาชีพกรรมกร,แม่ลูกจันทร์ ชี้ว่า ระเบียบใหม่ที่จะเริ่มใช้บังคับตั้งแต่ต้นเดือนหน้า ยังมีปัญหาต้องตีความกันอีกมากพอสมควร,เช่นอาชีพรับจ้างทำงานบ้าน ช่วยซักผ้ารีดผ้า ช่วยดูแลคนชรา ฯลฯ เป็นอาชีพบริการ,ไม่ใช่อาชีพขายของ ไม่ใช่อาชีพกรรมกร,หรืออาชีพรับจ้างเย็บเสื้อผ้าจะใช้แรงงานต่างชาติได้หรือไม่ เพราะอยู่ในข้อยกเว้น ห้ามทำอาชีพประดิษฐ์เครื่องแต่งกาย,ถ้ายึดตามระเบียบนี้ แรงงานต่างด้าวรับจ้างแบกเสาแบกปูนจะไม่มีโอกาสพัฒนาเป็นช่างก่ออิฐ หรือช่างฉาบปูน,เพราะติดข้อยกเว้นทำนองเดียวกัน,หรือแรงงานต่างด้าวที่เป็นเด็กปั๊ม ก็ต้องเติมน้ำมันอย่างเดียว,ไม่มีโอกาสเลื่อนวิทยฐานะเป็นพนักงานเก็บค่าน้ำมัน,ดังนั้น แทนที่นายจ้างไทยจะได้ประโยชน์จากแรงงานต่างชาติเพิ่มขึ้น ก็จะได้ประโยชน์เท่าเดิม,เอวังก็มีด้วยประการฉะนี้แล.,แม่ลูกจันทร์
มีแรงงานเพื่อนบ้านไหลบ่าเข้ามาทำมาหากินในเมืองไทยไม่ตํ่ากว่า 4 ล้านคน ยังไม่รวม อินเดีย ปากีสถาน บังกลาเทศ อีกราว 1 ล้านคน เท่ากับมีแรงงานต่างชาติเข้ามาขุดทองในเมืองไทยเกือบ 5 ล้านคน
คนว่างงาน,แรงงานต่างด้าว,แรงงาน,สำนักข่าวหัวเขียว,แม่ลูกจันทร์